b'\n_START_ARTICLE_\nPrislovno dolo\xc4\x8dilo\n_START_PARAGRAPH_\nPrisl\xc3\xb4vno dolo\xc4\x8d\xc3\xadlo je vrsta stav\xc4\x8dnega \xc4\x8dlena, ki dopolnjuje stavek s podatkom o okoli\xc5\xa1\xc4\x8dinah (kraju, \xc4\x8dasu, vzroku ali na\xc4\x8dinu) dogajanja, stanja ..._NEWLINE_V stavku je lahko ve\xc4\x8d prislovnih dolo\xc4\x8dil. Pri pod\xc4\x8drtovanju jih ozna\xc4\x8dujemo s \xc4\x8drtkami v desno._NEWLINE_Glede na \xc5\xa1tevilo polnopomenskih besed, ki jih prislovno dolo\xc4\x8dilo vsebuje, je golo (samo ena polnopomenska beseda, na primer v soboto) ali zlo\xc5\xbeeno (dve ali ve\xc4\x8d polnopomenskih besed, na primer v soboto in nedeljo). Slednje je lahko zlo\xc5\xbeeno podredno (polnopomenske besede niso enakovredne, na primer ob lepem vremenu) ali priredno (polnopomenske besede so enakovredne, na primer v soboto in nedeljo).'